benxh/qysh-me-shqip-scrape-dataset huggingface dataset:
Qysh me përgatit mish pule të pjekur në skarë me misër?


				
			Mish pule të pjekur në skarë me misër aromatik – një propozim perfekt për ushqim të lehtë dhe të shëndetshëm. Ja si ta përgatisni atë me këtë recetë fantastike dhe të mrekullueshme:

Përbërësit për mish pule të pjekur:

1 kg kofshë pule me kocka dhe lëkurë;
2 misra të mëdhenj;
1 filxhan i vogël fletë të freskëta borziloku;
½ e filxhanit të vogël fletë të freskëta mente;
20 g parmezan të grirë në rende;
1 thelb hudhre;
¼ e filxhanit të vogël lëng limoni;
2 lugë vaj ulliri ekstra i virgjër;
kripë;
piper.

Përgatitja:
1. Marinoni çdo kofshë të pulës me erëza dhe me 1/3 e lugës së vogël kripë dhe piper. Piqni në skarë mishin e pulës në temperaturë mesatare, të mbuluar me kapak, 20 minuta apo derisa të skuqen, duke i rrotulluar një herë.
2. Piqni në skarë misrat në temperaturë mesatare duke i rrotulluar herë pas here.
3. Në blender përzieni borzilokun, mentën, parmezanin, hudhrën dhe ¼ të lugës së vogël kripë, derisa përbërësit të imtësohen mitë. Shtoni lëngun e limonit dhe vajin e ullirit.
4. Hiqni kokrrat nga boça e misrit dhe përzieni me lyerjen e bimëve. Shërbeni mishin e pulës bashkë me misrin e aromatik. Ju bëftë mirë!
Qysh me i ngjyros vezët për pashkë me fëmijë?


				
			Ngjyrosja e vezëve është një mënyrë argëtuese për të festuar pranverën dhe për ti shtuar ngjyrë festës së pashkëve.

Nevojiten:

vezë
ngjyra për vezë
uthull
ujë.

1.Vendosni vezët në një tenxhere dhe mbuloni ato me ujë të ftohtë. Pasi të zihen lihen të ftohen në ujë të akullt për 5 minuta.

2.Ndërkohë që vezët janë duke u ftohur, përgaditni sipërfaqen në të cilën do të ngjyrosni vezët. Mbuloni sipërfaqen me gazetë apo letër për pjekje, pasi që në fund është shumë e lehtë ta largoni dhe nuk  do të keni papastërti.

3.Gotat e plastikës janë shumë të përshtatshme për ngjyrosjen e vezëve. Përcillni udhëzimet e ngjyrës, që zakonisht kërkojnë ujë në temperaturë dhome dhe pak uthull.

4.Përgaditni ngjyrën në ngjyrat e dëshiruara, dhe vendosni vezët brenda në gotë për 5 minuta.

5.Me kujdes largoni vezët me lugë, thani me letër kuzhine dhe vendosini në karton të vezëve që të thahen.
Qysh me zvogëlu rrezikun ndaj kancerit me produkte natyrale?


				
			Konsumi i shpeshtë i domates dhe frutave dhe perimeve të tjera me një përqindje të lartë të lycopeneve, një studim i ri e ka lidhur me rrezikun më të ulët tëkancerit të veshkave. Përndryshe, lycopenet janë një antioksidant përgjegjës për ngjyrën e domateve, shalqiut, grejpfrutit dhe papajas dhe studimet e mëparshme e kanë lidhur konsumin e lycopeneve me një rrezik më të ulët të zhvillimit të kancerit të mushkërive dhe stomakut.
Gjetjet e reja janë mbledhur gjatë 20 viteve të fundit te pothuajse 9,200 femra që kanë pësuar menopauzë. Mesatarisht, pjesëmarrësit e studimit me konsum më të lartë të lycopeneve kishin një rrezik 45 për qind më të ulët të rasteve të kancerit të veshkave se ato të cilat kishin konsumuar më pak.
Shkencëtarët besojnë se këto rezultate shpjegojnë ndikimin e lycopeneve në reduktimin e stresit oksidativ lidhur me zhvillimin e kancerit të veshkave. Sipas të dhënave nga Shtetet e Bashkuara, kanceri i veshkave është kanceri më i zakonshëm i nëntë në vend, rreth dy për qind të të gjitha rasteve të kancerit në Amerikë është e lidhur me kancerin e veshkave.
Qysh me kriju vazo prej balte?


				
			Gjërat që nevojiten:

baltë që thahet në mënyrë natyrale
tëhollues
vizore
thikë
folie plastike
objekt në formë cilindri
rrëmojsë
gërshërë.


1.Vendosni  masën e baltës në një cipërfaqe të rrafshët, dhe rrafshoni me anë të tëholluesit.

2.Me anë të vizores dhe thikës prisni skajet, duke formuar baltën në formë katërkëndshi.

3.Mbështillni objektin në formë cilindri me folie plastike.

4.Mbështillni baltën në cilindër.

5.Prisni pjesët shtesë, dhe bashkoni dy skajet duke i lyer ato në skaje ne ujë, ku uji shërben si ngjitës.

6.Në një copë tjetër të rrafshuar vendoseni cilindrin duke krijuar kështu bazën e vazos. Njësoj ngjitni me ujë.

7.Lejoni të thahet për 24-48 orë.
Qysh me i ditë përfitimet nga farat e kungullit?


				
			Farat e kungullit janë të pasura me vitamina dhe minerale si

magnez,
mangan,
bakër,
zink,
fibra
dhe proteina.

Studimi i shkencëtarëve spanjollë ka zbuluar se farat e kungullit përmbajnë komponentë, të cilët me sukses luftojnë kundër qelizave të kancerit. Një studim i shkencëtarëve gjermanë ka arritur në përfundimin se konsumimi për çdo ditë të farave të kungullit, ul me 23 për qind rrezikun ndaj kancerit të gjirit.
Efikasitet të njëjtë kanë treguar edhe farat e lulediellit. Përfitimet shëndetësore që vijnë nga konsumimi i farave të kungullit janë ulja e nivelit të kolesterolit në gjak, të glukozës në gjak, parandalim dhe trajtim i diabetit, rënie në peshë, lehtëson simptomat e stresit si dhe redukton dhimbjet nga artriti.
Qysh me përgatitë mantia me djathë dhe spec djegës?


				
			A dini të përgatisni mantia me djathë? Recetën tradiconale të gjysheve tona që asnjëherë nuk ka munguar në tryeza? Besoj që të gjithë pajtohemi se kur gatuhen mantia me djathë e gjithë shtëpia merr një aromë fantastike. Racion i përsosur për adhuruesit e kafshatës së mirë Ju mjafton ta përgatisni sipas recetës më poshtë dhe shija e mirë është e garantuar.

Përbërësit për mantia me djathë

400 g miell;
2 dcl ujë të vakët;
100 g gjalpë të shkrirë;
2 dcl vaj;
700 g djathë taze të lopës;
4 speca turshi djegës të grirë imët;
2 dcl jogurt;
3 thelpinj hudhre të grirë imët;
kripë.

Përgatitja
Në një enë për përzierje hedhim 400 gr mielli, i shtojmë kripë dhe bëjmë brumin duke shtuar 2 dcl ujë të vakët. Brumin e ringjeshim në tavolinë pune duke i shtuar pak miell. Kur ta ngjeshim e ndajmë në 4 pjesë dhe nga secila, duke e ngjeshur, bëjmë 4 toptha. I vendosim në tabaka dhe i hedhim sipër pak përzierje të bërë nga 100 gr gjalpë të shkrirë dhe 1 dcl vaj. I mbulojmë me leckë dhe i lëmë gjysmë ore. Ndërkohë, në enën për përzierje përziejmë 700 gr djathë të freskët lope dhe 4 speca turshi djegës të grirë imët. I përziejmë mirë që specat të përhapen mirë në gjithë përbërjen. Në dërrasë rrethore të mbuluar me sofrabez i përhapim petët nga topthat e bërë duke i lyer vazhdimisht përbërjen me gjalp ose vaj. Kur t’i kemi përhapur radhisim përbërjen e djathit dhe ngadalë e mbështjellim brumin në mënyrë të barabartë nga të gjitha anët. Me dorë, heqim copat e mbështjella të petës, formojmë toptha dhe i radhisim në tepsi të rrumbullakët të bërë me vaj duke bërë rrathë. I pjekim 45 minuta në furrë të nxehur në 200 gradë Celsius. Ndërkohë bëjmë shtesën për mantia. Në 2 dcl jogurt shtojmë 3 thelpinj hudhre të grirë imët. Kur të piqen mantiat, i qesim sipër përzierjen e jogurtit dhe hudhrës dhe i shërbejmë. Ju bëftë mirë!
Qysh me përgatitë pilaf fantastik?


				
			Nëse jeni adhurues i ushqimit ne ju sygjerojmë ta provoni këtë pilaf fantastik. Kjo është një recetë e lirë, e lehtë dhe ushqyese! Nëse e provoni nuk do të zhgënjeheni.
E mira e kësaj recete është se përgatitet shumë shpejt dhe lehtë. Madje edhe nëse nuk jeni ekspert në kuzhinë.  Mjafton t\’i përkushtoheni recetës hap pas hapi dhe ju do të arrini të përgatitni një pilaf fantastik. Këtë pijat mund ta shërbeni para kujtdo dhe gjithsesi se do të ndahen të kënaqur.
Përbërësit për pliaf

4 lugë gjelle gjalp
2 domate
1.5 gotë oriz
Kripë dhe piper të zi
Ujë të valuar

Përgatitja
Shpëlajmë orizin dhe e vendosim në një tas shtojmë pak kripë dhe 1 lugë kafe lëng limoni, ujë të nxehtë dhe e lëmë të pushojë për 15 minuta. Në një tenxhere ose tigan të thellë vendosim 2 lugë gjelle gjalp dhe domaten të qëruar dhe të grirë në rende e kaurdisim atë deri sat ë avullojë lëngu dhe të bëhet në trajtën e një salce. Shtojmë pak kripë, 2 gota ujë të valuar në momentin që domatja dhe uji valon. Shtojmë orizin të kulluar e përziejmë I vendosim kapakun dhe e lëmë të ziejë për 10 minuta. Në fund shkrijmë dhe 2 lugë gjelle gjalp tëë tjera dhe e përvëlojmë. E servirim të ngrohtë me pak piper të zi.
Specat e mbushur me djathë!


				
			Specat e mbushur me djathë janë recetë e shkëlqyeshme për drekë verore. Janë shumë të shijshëm dhe gatuhen shpejt. Shumë lehtë përgatiten, ndërkaq ajo që është më e mira mund t’ju sigurojnë marrje të mjaftueshme të vitaminave me shumë pak kalori, transmeton Qysh Me.
Përbërësit për specat e mbushur me djathë

7 speca gogozhare;
600 g djathë të imët;
2 domate;
vaj;
kripë;
2 vezë.

Përgatitja
Specat lani dhe hiqjani farat. Në një enë për përzierje bashkoni djathin dhe vezët, qitni kripë dhe përzieni mirë. Me këtë përzierje mbushni specat në enë të vajosur dhe piqni në furrë të nxehur në 200 gradë derisa specat të marrin ngjyrë të gështenjtë.

Rëndësia e djathit në ushqim
Tretshmëria e djathit është gati e qind për qindtë. Organizmi përdor më lehtë proteinat nga djathi sesa ato nga qumështi. Gjatë prodhimit të djathit, pjesa më e madhe e laktozës mbetet në hirrë, ndërsa ajo që mbetet në djathë transformohet në acid laktik, prandaj djathi u rekomandohet njerëzve që kanë problem me tretjen e laktozës. Djathërat mund të përmbajnë edhe kultura probiotike, prandaj në bazë të kësaj mund të klasifikohen në ushqim funksional, sepse përdorimi i rregullt i djathit ka efekt pozitiv në gjendjen shëndetësore të organizmit të njeriut.
5 Kriptomonedhat me te njohura – Qysh me dit cilat jane


				
			Kriptomonedhat mund të veprojë si para e vërtetë – në një farë mënyre, ato janë para të vërteta – por ato marrin një formë monetare dixhitale dhe nuk menaxhohen ose qeverisen nga ndonjë autoritet qendror.


Një produkt i vërtetë i epokës dixhitale, kriptovalutat veprojnë pa përfshirjen e bankave, qeverive ose ndonjë ndërmjetësi. Sidoqoftë, në shumicën e rasteve do të duhet të përdorni një shkëmbim valutor dixhital për të blerë dhe shitur pasuritë tuaja dixhitale.
Ato janë krijuar si enigma të ndërlikuara me qëllim që të jenë të vështira për t’u thyer (dhe hackuar).
Bitcoin
Bitcoin është një lloj monedhe dixhitale; ndryshe “para për internet”. Më konkretisht, konsiderohet kriptomonedhë pasi kriptografia lehtëson krijimin dhe transaksionet e Bitcoin-it.
Ndoshta brendi më i njohur i të gjithë kriptove në sistemin e kriptovalutave. Aktualisht janë në qarkullim më shumë se 18.5 milion token Bitcoin, përkundrejt një kufiri aktual të mbuluar prej 21 milion.
Bitcoin Cash
Prezantuar në 2017, Bitcoin Cash është një nga llojet më të popullarizuara të kriptovalutave në treg. Dallimi i tij kryesor me Bitcoin origjinal është madhësia e bllokut: 8 MB.
Po ta krahasoni me madhësinë e bllokut origjinal të Bitcoin-it prej vetëm 1 MB. Çfarë do të thotë kjo për përdoruesit? Shpejtësi më e madhe përpunimi.
Litecoin
Litecoin përdoret gjithnjë e më shumë në të njëjtën mënyrë si Bitcoin dhe funksionon po ashtu. Krijuar në vitin 2011 nga Charlie Lee, një ish-punonjës i Google.
Ai e projektoi Litecoin për të përmirësuar teknologjinë Bitcoin, me kohë më të shkurtër transaksioni, tarifa më të ulëta, minatorë më të përqendruar.
Ethereum
Ndryshe nga Bitcoin, Ethereum nuk përqendrohet aq shumë në monedhën dixhitale sa në aplikacionet e decentralizuara (aplikacionet e telefonit). Mendojeni Ethereum si një dyqan aplikacionesh.
Platforma po kërkon të kthejë kontrollin e aplikacioneve tek krijuesit e saj origjinal dhe t’ua heq këtë kontroll ndërmjetësve (si Apple, për shembull). I vetmi person që mund të bëjë ndryshime në aplikacion do të ishte krijuesi origjinal.
Shenja e përdorur këtu quhet Ether, e cila përdoret si monedhë nga zhvilluesit dhe përdoruesit e aplikacioneve.
Qysh me përgaditë maskë me kos për lëkurë perfekte?


				
			Kosi është i përbërë nga shumë vitamina dhe minerale që ushqejnë dhe rigjallërojnë lëkurën. Nëse keni lëkurë problematike dhe me akne, përdorni këtë maskë të mrekullueshme nga ky produkt që ju ndihmon në pastrimin e shpejtë të lëkurës. Kosi ka veti anti-bakteriale, të cilat ndihmojnë në eliminimin e të gjitha puçrrave, njollave dhe papastërtive që gjenden në lëkurë. Kjo recetë shumë e thjeshtë për tu përgatitur është shumë ndihmuese gjithashtu.
Ju duhen:

1 lugë kos
1 lugë Mjaltë
1 lugë tërshërë

Kombinoni të gjithë përbërësit në një enë të vogël dhe përzini mirë ato. Aplikoni një shtresë të trashë në fytyrën tuaj dhe lëreni të qëndrojë për 15 minuta. Shpërlani fytyrën me ujë të vakët dhe pastaj thani fytyrën me peshqir.
Qysh me i trajtu flokët kaçurrela natyrale?


				
			1.Lani flokët me shampo e cila është posaçerisht për flokët kaçurrela.
Nuk është e nevojshme t’i lani çdo ditë mjafton dy herë në javë. Larja e shpeshtë mund të eleminojë yndyren e skalpit për të cilen ka nevojë floku juaj. Gjithnjë përdorni një trajtim të thellë për flokët, që të kenë formë sa më të bukur dhe normalisht të jenë të shëndetshëm.
2.Blini trajtim në ndonjë farmaci ose mund t’a përgatisni vetë një të tillë.
Mjafton të keni vaj ulliri dhe vaj jojoba, t’i përzieni bashkë dhe me këto dy përbërës të lyeni flokët. Nëse për momentin nuk ju gjindet vaj në shtëpi, atëherë mund t’i lyeni flokët me majonezë dhe t’i lini të qëndrojnë për një orë. Trajtoni sa më shpesh flokët me të tillë përbërës sepse do t’i ndihmojnë flokët të jenë të fortë, të shëndetshëm dhe lehtësisht të stilueshëm.
3.Krehni flokët me krahër me dhëmbëza të gjërë.
Asnjëherë mos përdorni brush sepse do të shkaktojë frizurë të flokëve, e cila do t’ju dhurojë një pamje aspak të këndshme. Lyeni flokët me xhel stilimi i cili nuk ka në përbërjen e tijë alkol. Thani flokët sa herë të keni mundësi, por asnjëherë me ajër të nxehtë pasi thjeshtë do t’i fryjë ato duke humbur totalisht formen.
Qysh me u kujdes nëse po kaloni një shtatzani me binjake?


				
			
Shtatzani me binjake – Nëse keni në familje binjakë, trenjakë apo më shumë, mundësitë e juaja për të pasur fëmijë binjakë gjithashtu janë të mëdha.



Qysh në fillim vizita me ultra tingull do të duhej të iu bëjë të ditur nëse keni më shumë fetuse në mitër. Zakonisht nënat me binjakë kanë më shumë pyetje dhe dilema. Më poshtë ne po përpiqemi të përgjigjemi në dis prej tyre.



A duhet të ha më shumë për arsye se pres shtatzani me binjake?



Nëse prisni binjakë apo më shumë foshnja, nuk është e rëndësishme që të hani më shumë, por duhet të keni kujdes në atë se çfarë hani. Është e rëndësishme sepse ju siguroni ushqim për dy foshnja të cilat po rriten dhe zhvillohen në organizmin tuaj i cili është i ngarkuar fizikisht.



A do të thotë që shtatëzani me binjakë do jetë dyfish më e vështirë?



Shtatzani me binjake, ju do të kaloni nëpër të gjitha fazat dhe problemet e shtatëzanisë, por simptomet mund të jenë më evidente dhe të paraqiten më herët se sa në shtatëzanitë me një foshnje.




Të përzierat e mëngjesit janë më intensive tek shtatëzania me binjakë dhe mund të zgjasin më shumë se sa tremujori i parë.



Pagjaksia është e zakonshme tek shtatëzanitë me binjakë sepse organizmit i nevojitet më shumë hekur. Mjeku juaj, në bazë të analizave laboratorike, do të ju përshkruaj hekur dhe acid folik.



Dhembja e barkut dhe mungesa e ajrit paraqiten sepse mitra bën shtypje në diafragmë, ndërsa zemra pompon me fuqishëm gjakun në organizëm. Këto simptome janë më evidente tek këto shtatëzani prandaj ju duhet më shumë pushim. 



Dhembja e shpinës është më e theksuar tek këto shtatëzani nga pesha e foshnjave.



Zgjerimi i venave dhe kapilarëve paraqitet shpesh tek shtatëzënat me binjakë. Mos qëndroni në këmbë për kohë të gjatë, ushtroni rregullisht por vetëm ushtrime të lehta dhe mbani veshur çorape për shtatëzëna.




A më duhet më tepër të pushoj?



Ne Shtatzani me binjake pushimi luan një rol me rëndësi. Sa më shumë që pushoni do të ndjeheni më mirë, dhe në këtë mënyrë do të zvogëloni shqetësimet me shpinën dhe këmbët. Ju duhet të ushtroni rregullisht, ushtrime të lehta, të notoni dhe të shëtitni. Noti mund t`ju zvogëlojë intenzitetin e dhembjes së shpinës. Shpesh Shtatzani me binjake shtrihen në spital disa javë para terminit të paracaktuar që të pushojnë dhe të mundohen që të zgjasin sa më shumë shtatëzaninë, që të u jepet foshnjave mundësia që të rriten.
Qysh me djege sa me shume kalori qe marrim gjate dites?


				
			Mjafton kombinimi i vetëm tri elementeve, që të digjni sa më shumë kalori brenda ditës! Bile për vetëm pak minuta. Kombinoni këto elemente të rradhitura më posht dhe ju do të digjni kalori!

Ndryshoni mënyrën e jetesës – ushqehuni me sa më pak qumësht dhe yndyrë. Preferoni shkallët në vend të ashensorit. Duket sikur janë gjëra të vogla, por bëjnë ndryshimin. Rrisni fuqinë tuaj, muskujt e mëdhenj djegin më shumë kalori edhe kur jeni duke pushuar.
Bëni ushtrime të dobishme për tonifikimin dhe forcimin e muskujve të këmbës. Ushtrim aerobik, përfshini të paktën 30 minuta ushtrime aerobike në rutinën tuaj të përditshme.
Sigurisht që do të vështirësoheni për t’ia arritur qëllimit me 30 minuta, por në qoftë se ju nuk filloni, të paktën me 12 minuta në fillim, nuk do e bëni zakon.
Çfarë është kaloria?
Kaloria është një njësi matëse e energjisë që del ne formën e nxehtësisë. Në momentin që një person djersitet ai djeg kalori ose çliron nxehtësi. Në shkencën që merret me të ushqyerit, një kalori është sasia e nxehtësisë që duhet për të rritur një gradë celcius temperaturën e 1 kg ujë.
Nevojat ditore për kalori ose energji ndryshojnë nga njëri tek tjetri në varësi të faktorëve të tillë si: gjatësia, pesha, mosha dhe aktiviteti fizik.Kaloria është energjia që marrim përmes ushqimit.
Kur  duam të blejmë një product ushqimor, gjëja e parë që bëjmë, kur marrim në dorë një produkt të caktuar është të shohim se sa kalori përmban ai.
Jemi apo nuk jemi në dietë kjo nuk ka shumë rëndësi, sepse thuajse gjithmonë njerëzit janë të prirur që të blejnë ushqimet që kanë më pak kalori duke menduar se kanë bërë zgjedhjen e duhur.
Qysh me ditë pse zgjohemi të lodhur?


				
			Cilësia e gjumit ndikon në produktivitetin dhe humorin tonë dhe sapo hapim sytë në mëngjes mund të dallojmë nëse një ditë do të jetë e mirë apo jo.
Nëse prej kohësh zgjoheni të lodhur, duhet të lexoni arsyet e mëposhtme.
Acidi refluks
Nëse vuani nga acidi refluks mund të ndodhë të zgjoheni disa herë brenda natës duke bërë që në mëngjes të ndiheni të lodhur dhe të keni një shije të hidhur në gojë.
Bruksizëm
Nëse gjatë natës ju kërcisni dhëmbët, gjendje e njohur me termin bruksizëm, në mëngjes do të ndiheni të lodhur dhe në rastin më të keq do të zgjoheni me dhimbje koke.
Gërhitja
Ashtu si bruksizmi, gërhitja gjithashtu mund t’ju shterojë energjitë gjatë natës.
Konsumi i alkoolit
Është e vërtetë që pirja e alkoolit mund të nxisë përgjumje, por ekspertët thonë se alkooli mund të prishë ciklet tuaja normale të gjumit. Pozicioni i gabuar mund të shkaktojë gjithashtu dhimbje shpine qafe e koke.
Përdorimi i telefonit, tabletit apo laptopin natën mund të shkaktojë gjithashtu lodhje në mëngjes.
Kjo ndodh për shkak të ngjyrës blu që emeton ekrani i celularit apo i pajisjeve të tjera, e cila pengon prodhimin e melatoninës, hormonit të gjumit.
Qysh me përgaditë trofte të mbushur me këpurdha?


				
			Përbërësit:

4 trofta
250 gram këpurdha
1 qepë
200 ml verë të bardhë
100 ml ajkë
1 lugë niseshte
1 lugë gjalpë.

Peshku kriposet dhe piperoset brenda dhe jashtë. Këpurdhat priten në feta të holla. Qepa grihet hollë dhe fërgohet në gjalpë. Peshku mbushet me këpurdha. Këpurdhat e mbetura përzihen me qelë, shtohet lëngu i limonit, vera e bardhë dhe kështu zihen peshqit 12 minuta. Peshqit vendosen në enën në të cilët do të shërbehen. Ajka tundet me niseshte, shtohet lëngu në të cilin janë zier peshqit. Përzihet mirë dhe sa të marrë valë largohet nga zjarri.
Qysh me i ditë përfitimet nga kafeja e mëngjesit?


				
			Një studim ka zbuluar se kafja e mëngjesit ndihmon në përmirësimin e kujtesës, largon stresin, parandalon një nga sëmundjet më vdekjeprurëse, kancerin. 
Gjatë një studimi të fundit, të publikuar tek revista Scientific Reports, u monitorua një receptor në tru që fillon të dobësohet me kalimin e moshës dhe me rritjen e niveleve të stresit.
Me kalimin e kohës, në trurin tonë fillon të rritet numri i hormoneve të stresit.
Ky proces ka një efekt të dëmshëm në memorien tonë. Hulumtuesit shkencorë nga instituti kërkimor francez Inserm e nxitën këtë proces të plakjes tek mijtë.
Ata më pas u dhanë atyre kafeinë, që bllokon dhe mbron receptorin e lidhur me moshën dhe stresin.
Në fund të studimit u vu re një stabilizim i gjendjes mendore të minjve. Ky eksperiment mund të përdoret për studime të tjera në lidhje me shëndetin mendor.
Një tjetër studim i publikuar nga Revista Ndërkombëtare e Kancerit tregoi se konsumimi i kafes ul rrezikun për tu prekur nga kanceri në tru.
Automjete elektrike – 5 arsye pse duhet të filloni t\’i përdorni


				
			Automjete elektrike – Keni perdorur ndonjehere? Nese jo, ne do t\’ju sjellim 5 arsye te vlefshme se pse duhet t\’i perdorni ato. Lexoni renditjen e meposhtme.
1. Automjete elektrike kursejnë para
Pavarësisht se çfarë mendimi keni, automjetet elektrike janë më të lira për t\’u furnizuar sesa homologët e tyre me benzinë. (Automjetet Elektrike – ME) Automjetet elektrike gjithashtu ju kursejnë në kostot e mirëmbajtjes. AE me bateri nuk kanë motor benzinë. Nuk kanë nevojë për ndryshim të naftës, prizat e shkëndijës  dhe ndryshe nga motorët me benzinë, motorët elektrikë nuk kërkojnë mirëmbajtje rutin.
2. Automjetet elektrike reduktojnë emetimet tuaja
Edhe kur energjia elektrike e përdorur për të ndezur një AE vjen nga rrjeti më i ndyrë i mbizotëruar me qymyr në SHBA, AE ende prodhojnë më pak ndotje globale sesa homologët e tyre me naftë.
3. Automjetet elektrike ju ofrojnë një përvojë më të mirë drejtimi
Një motor elektrik gjeneron çift rrotullues të çastit, që do të thotë se automjetet elektrike zmadhojnë linjat e fillimit dhe sigurojnë përshpejtim dhe ngadalësim të qetë, të përgjegjshëm. Automjetet elektrike gjithashtu kanë një qendër të ulët të gravitetit, e cila përmirëson trajtimin, reagimin dhe rehatinë e udhëtimit.
4. Automjetet elektrike reduktojnë përdorimin e vajit
Automjetet elektrike janë një pjesë thelbësore e planit të UCS për të përgjysmuar përdorimin e naftës në vend në njëzet vjet.
Automjetet elektrike ofrojnë mundësinë për të prishur këtë status quo midis transportit dhe naftës, dhe ofrojnë një mënyrë më të pastër, më të mirë për transportimin e të gjithëve.
5. Automjetet elektrike janë të përshtatshme
Në vend që të kërkoni një stacion benzine me çmimet më të lira, ju mund të ngarkoni në shtëpi me një kosto më të lirë dhe shumë më të parashikueshme.
Karikimi në shtëpi zgjat vetëm disa orë dhe zgjoheni me një \”rezervuar të plotë\” çdo mëngjes. AE gjithashtu kanë avantazhe të tjera të përshtatshme. 
Automjetet Elektrike janë mekanikisht shumë më të thjeshta se një makinë konvencionale me benzinë, kështu që kërkesat e mirëmbajtjes shpesh janë shumë më të thjeshta dhe, për këtë arsye, janë më të lira për tu mirëmbajtur.
Qysh me parandalu skuqjen nga pelenat tek foshnjet?


				
			1.Kur të pastroni rrobat e foshnjes përdorni detergjent pa parfum dhe shtesa tjera të dëmshme.
Zbutësit e tekstilit duhet evituar patjetër.



2.Lëkura e foshnjes duhet të hidratohet shumë me kremë pa aromë menjëherë pas pastrimit të foshnjes, që të parandalohet tharja e lëkurës.



3.Keni kujdes me ekspozimin e foshnjës në diell, kur dilni jashtë në kohë me diell ju duhet ti vendosni foshnjës kapelë, ti vishni rrobe me mëngë të gjata si dhe të aplikoni kremë për mbrojtje nga rrezet e diellit me SPF të paktën 15.
Për foshnje më të vogla se gjashtë muaj, aplikoni kremën kundër rrezeve të diellit në pjesë të vogla që janë të vështira për t`u mbuluar,sikurse duart dhe fytyra.
Qysh me largu dhimbjen e kokës nga alkooli?


				
			Keni pirë alkool një natë më parë, ndërsa mëngjesi ju duket i rëndë nga kokëdhimbja, tashmë ka një zgjidhje.
Sipas një studimi të ri, përveç qetësuesve të ndryshëm, është birra ajo e cila qetëson dhimbjet.
Si me largu dhimbjen e kokës nga alkooli?
Përgjatë studimeve shkencëtarët e Universiteti i Grenëich, zbuluan se 2 gota birrë mund të jenë një zëvendësues perfekt i një kokrre paracetamoli.
Sipas shkencëtareve, duke e rritur përmbajtjen e alkoolit në gjak me afërsisht 0.08 përqind, trupi ka mundësinë e reduktimi të intensitetit të dhimbjes. Dr Tevor Thmopson tha se alkooli mund të krahasohet me ilaçe si kodelina dhe efekti është më i fuqishëm sesa i paracetamolit.
The Indepedent megjithatë shkruan se nuk është ende e qartë nëse alkooli prek receptorët e trurit, apo thjesht ul ankthin, gjë e cila mund ta na bëjë të mendojmë se dhimbja e kokës nuk është edhe aq e padurueshme.